বিগ বস মালয়ালম ৩

বিগ বস মালয়ালম ৩ ভারতীয় আপাতবাস্তব টেলিভিশন অনুষ্ঠান বিগ বসের মালয়ালম সংস্করণের তৃতীয় মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২১ সালের ১৪ই ফেব্রুয়ারি তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৫ দিনের যাত্রা শেষে ২০২১ সালের ২০শে মে তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল এশিয়ানেটে সম্প্রচারিত হয়েছে। ভারতীয় অভিনেতা মোহনলাল পূর্ববর্তী মৌসুমের মতো এই মৌসুমেও উপস্থাপনা করেছেন।

অনুষ্ঠানটি ৯৫তম দিনে স্থগিত করা হয়েছিল, যখন তামিলনাড়ু পুলিশ লকডাউন বিধি ভঙ্গের কারণে সেট সিল করে দেয়। প্রতিযোগীদের একটি হোটেলে স্থানান্তর করা হয়। এদিকে, নির্মাতারা একটি বিবৃতি প্রকাশ করে জানান যে, ক্রমবর্ধমান কোভিড-১৯ আক্রান্তের সংখ্যা এবং তামিলনাড়ুতে লকডাউন জারির কারণে তৃতীয় মৌসুমটি সাময়িকভাবে স্থগিত করা হয়েছে এবং সংকট কেটে গেলে শোটি পুনরায় শুরু করা হবে।

তবে, অনুষ্ঠানের নির্মাতারা পরবর্তীতে ঘোষণা করেন যে এই মৌসুমে একজন বিজয়ী থাকবে, আগের মৌসুমের মতো বিজয়ীহীন থাকবে না এবং চ্যানেল আটজন চূড়ান্ত প্রতিযোগীকে নিয়ে অনলাইন ভোটিং শুরু করে। যে প্রতিযোগী সর্বাধিক ভোট পায়, তাকেই বিজয়ী ঘোষণা করা হয়। অনুষ্ঠানটি পুনরায় শুরু করা সম্ভব নয় বলে নিশ্চিত হওয়ার পর প্রতিযোগীরা আবার কেরালায় ফিরে আসেন। ২০২১ সালের ২৫শে জুলাই তারিখে অনুষ্ঠানের নির্মাতারা ঘোষণা করেন যে বিশেষ ফাইনাল পর্ব, যেখানে উপস্থাপক মোহনলাল এবং চূড়ান্ত প্রতিযোগীরা উপস্থিত ছিলেন, সেটি ২০২১ সালের ১লা আগস্ট তারিখে সম্প্রচারিত হবে। শেষ পর্যন্ত জনভোটে ১৮ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা মনিকুট্টন জয়লাভ করেছেন, অন্যদিকে সাই বিষ্ণু প্রথম রানার-আপ হয়েছেন। এছাড়াও ডিম্পল ভাল, রমজান মুহাম্মদ, অনুপ কৃষ্ণন, ফিরোজ খান আব্দুল আজিজ, ঋতু মন্ত্র এবং নোবি মার্কোস ফাইনালে পৌঁছেছিলেন।

বিন্যাস
বিগ বস মালয়ালম মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী মনিকুট্টন

 স্থান  বাসিন্দা  পেশা      অবস্থা  ১  মনিকুট্টন  অভিনেতা  দিন ১  দিন ৯৫   ২  সাই বিষ্ণু  মডেল  দিন ১  দিন ৯৫   ৩  ডিম্পল ভাল  মনোবিজ্ঞানী  দিন ১  দিন ৯৫   ৪  রমজান মুহাম্মদ  নৃত্যশিল্পী  দিন ১  দিন ৯৫   ৫  অনুপ কৃষ্ণন  অভিনেতা  দিন ১  দিন ৯৫   ৬  ফিরোজ খান আব্দুল আজিজ  উপস্থাপক  দিন ১  দিন ৯৫   ৭  ঋতু মন্ত্র  মডেল  দিন ১  দিন ৯৫   ৮  নোবি মার্কোস  অভিনেতা  দিন ১  দিন ৯৫   ৯  সূর্য জে মেনন  মডেল  দিন ১  দিন ৯১   ১০  রেম্যা পানিকার  অভিনেত্রী  দিন ১৩  দিন ৩৫   দিন ৪৯  দিন ৯০   ১১  অ্যাডোনি টি জন  গবেষক  দিন ১  দিন ৭৭   ১২  সন্ধ্যা মনোজ  নৃত্যশিল্পী  দিন ১  দিন ৭০   ১৩  ফিরোজ খানসজনা ফিরোজ  অভিনেতাঅভিনেত্রী  দিন ৮  দিন ৫৮   ১৪  ভাগ্যলক্ষ্মী  ডাবিং শিল্পী  দিন ১  দিন ৪৯   ১৫  মজিজিয়া ভানু  কুস্তিগির  দিন ১  দিন ৪২   ১৬  অ্যাঞ্জেল থমাস  মডেল  দিন ১৩  দিন ২৮   ১৭  মিশেল অ্যান ড্যানিয়েল  অভিনেত্রী  দিন ১  দিন ২১   ১৮  লক্ষ্মী জয়ন  সঙ্গীতশিল্পী  দিন ১  দিন ১৪  

তথ্যসূত্র

বহিঃসংযোগ


বিষয়শ্রেণী:বিগ বস মালয়ালমের মৌসুম
বিষয়শ্রেণী:২০২১-এ ভারতীয় টেলিভিশন মৌসুম
বিষয়শ্রেণী:এশিয়ানেটের (টেলিভিশন চ্যানেল) মৌলিক অনুষ্ঠান